Ahuicotlis

Ahuicotlis ( – „vandens šuo“; m. 1502 m.) – actekų valdovas (tlatoanis), karvedys.

Ahuicotlis buvo valdovų Ašajakatlio ir Tisoko brolis. Dar jiems valdant pasižymėjo karo žygiais. 1486 m. tapo valdovu. Jo valdymo metais imperija smarkiai išplėsta: pradžioje numalšino uastekų sukilimą, užkariavo Ramiojo vandenyno pakrantę – mištekus, sapotekus, pasiekė vakarų Gvatemalą. Kariavo su Tlaskala ir Čolula.

Ahuicotliui valdant baigtas Tenočtitlano Didžiosios piramidės perstatymas. Mirė 1502 m. Po jo valdė Montesuma II – paskutinis tikrą valdžią turėjęs actekų imperatorius.

Actekų valdovai